El servici de bus nocturn es reforça este nadal en els dies més assenyalats
19 de desembre 2022

![](/media/grbeits3/c1_mini_m1_cartel_refuerzobusnocturno_navidad2022.jpg?width=850&height=566.9886363636364)

L'Ajuntament de Sagunt, en col·laboració amb Autos Vallduxense SL i l'Autoritat de Transport Metropolità de València, reforçarà el servici d'autobús nocturn per a este Nadal, perllongant l'horari una hora i afegint la nit de Reis a la Nit de Nadal i la Nit de Cap d'Any, que enguany cauen en dissabte.

Així ho ha anunciat el regidor de Mobilitat Urbana, Javier Raro, qui ha explicat que **«en esta ocasió, donat el fet que els dies 24 i 31 de desembre són dissabte, el servici s'hauria prestat d'igual manera»**, encara que s'incorpora un dia addicional, la nit de Reis, del 5 al 6 de gener. **«Com l'any passat, el servici es prestarà des de les 23.00 hores fins a les 6.00 de la matinada»**, ha indicat.

**«Amb este servici que posem a la disposició de tota la ciutadania el que volem és apostar per la mobilitat segura, que la gent no haja d'agafar el cotxe i es puga traslladar d'un nucli a un altre en este bus nocturn que funciona tots els dissabtes, que està funcionant bé i que reforcem una hora més i un dia més amb motiu de les festes nadalenques»**, ha manifestat l'edil.

Els cotxes de línia que realitzen el trajecte Sagunt – el Port de Sagunt eixiran des de l'avinguda Sants de la Pedra, a l'altura del número 105, cada mitja hora des de les 23.00 fins a les 5.30 hores, i faran parada en el 7 d'esta mateixa avinguda així com en la intersecció de l'avinguda de la Hispanitat amb Reina Isabel; en l'Albereda, a l'altura dels multicines; a l'altura del 133 de l'avinguda Mediterrani; i en el 46 de l’avinguda Arquitecto Alfredo Simón.

D'altra banda, els que facen el trajecte el Port de Sagunt - Sagunt realitzaran el mateix trajecte al revés, de les 23.30 a les 6.00 hores però canviant la parada en l'avinguda de la Hispanitat al número 28 i la del 7 de Sants de la Pedra pel col·legi Cronista Chabret.

Es recorda que en el transport públic continua sent obligatori l'ús de la mascareta. Per a conéixer els horaris complets i l'hora estimada d'arribada a cada parada, pot consultar-se el cartell amb estos.

![](/media/wzyfm44i/c2_cartel_refuerzobusnocturno_navidad2022.jpg?width=598.8636363636364&height=850)

*   [](http://www.facebook.com/sharer.php?u=https://aytosagunto.es/va/actualitat/reforc-bus-nocturn-sagunt-port-de-sagunt-nadal-2022-12-19/ "Facebook")
*   [](http://twitter.com/share?url=https://aytosagunto.es/va/actualitat/reforc-bus-nocturn-sagunt-port-de-sagunt-nadal-2022-12-19/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/reforc-bus-nocturn-sagunt-port-de-sagunt-nadal-2022-12-19/ "Linked In")
*   [](mailto:?body=https://aytosagunto.es/va/actualitat/reforc-bus-nocturn-sagunt-port-de-sagunt-nadal-2022-12-19/)